CELEX: 22012D0028
Language: da
Date: 2012-02-10 00:00:00
Title: Det Blandede EØS-udvalgs afgørelse nr. 28/2012 af 10. februar 2012 om ændring af bilag XX (Miljø) til EØS-aftalen

21.6.2012   
            
            
               DA
            
            
               Den Europæiske Unions Tidende
            
            
               L 161/34
            
         DET BLANDEDE EØS-UDVALGS AFGØRELSE
   Nr. 28/2012
   af 10. februar 2012
   om ændring af bilag XX (Miljø) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XX til aftalen blev ændret ved Det Blandede EØS-udvalgs afgørelse nr. 158/2011 af 2. december 2011 (1).
            
         
               (2)
            
            
               Europa-Parlamentets og Rådets direktiv 2003/35/EF af 26. maj 2003 om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF og 96/61/EF (2) for så vidt angår offentlig deltagelse og adgang til klage og domstolsprøvelse skal indarbejdes i aftalen.
            
         
               (3)
            
            
               Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse af forurening (3) skal indarbejdes i aftalen.
            
         
               (4)
            
            
               Direktiv 2008/1/EF ophæver Rådets direktiv 96/61/EF (4), som er indarbejdet i aftalen, og som derfor skal slettes fra aftalen —
            
         VEDTAGET DENNE AFGØRELSE:
   Artikel 1
   I bilag XX til aftalen foretages følgende ændringer:
   
               1)
            
            
               Følgende led tilføjes under punkt 1a (Rådets direktiv 85/337/EØF):
               
                           »—
                        
                        
                           
                              32003 L 0035: Europa-Parlamentets og Rådets direktiv 2003/35/EF af 26. maj 2003 (EUT L 156 af 25.6.2003, s. 17).«
                        
                     
         
               2)
            
            
               Punkt 1f (Rådet direktiv 96/61/EF) affattes således:
               »32008 L 0001: Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse af forurening (EUT L 24 af 29.1.2008, s. 8).
               De overgangsordninger, der er anført i bilagene til tiltrædelsesakten af 16. april 2003 for Slovakiet (bilag XIV, kapitel 9, afdeling D, punkt 2) vedrørende direktiv 96/61/EF, finder tilsvarende anvendelse.
               De overgangsordninger, der er anført i bilagene til tiltrædelsesakten af 25. april 2005 eller i givet fald tiltrædelsesprotokollen af 25. april 2005 for Bulgarien (bilag VI, kapitel 10, afdeling D, punkt 1) og for Rumænien (bilag VII, kapitel 9, afdeling D, punkt 1) vedrørende direktiv 96/61/EF, finder tilsvarende anvendelse.«
            
         
               3)
            
            
               Følgende punkt indsættes efter punkt 1jb (Kommissionens beslutning 2009/442/EF):
               
                           »1k.
                        
                        
                           
                              32003 L 0035: Europa-Parlamentets og Rådets direktiv 2003/35/EF af 26. maj 2003 om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF og 96/61/EF, for så vidt angår offentlig deltagelse og adgang til klage og domstolsprøvelse (EUT L 156 af 25.6.2003, s. 17).«
                        
                     
         Artikel 2
   Den islandske og den norske udgave af direktiv 2003/35/EF og 2008/1/EF, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 11. februar 2012, forudsat at Det Blandede EØS-udvalg (5) har modtaget alle meddelelser i henhold til aftalens artikel 103, stk. 1.
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 10. februar 2012.
      
         
            På Det Blandede EØS-udvalgs vegne
         
         Gianluca GRIPPA
         
            Fungerende formand
         
      
   
   
      (1)  EUT L 76 af 15.3.2012, s. 45.
   
      (2)  EUT L 156 af 25.6.2003, s. 17.
   
      (3)  EUT L 24 af 29.1.2008, s. 8.
   
      (4)  EFT L 257 af 10.10.1996, s. 26.
   
      (5)  Forfatningsmæssige krav angivet.
   
      Fælles erklæring fra de kontraherende parter til afgørelse nr. 28/2012 af 10. februar 2012 om indarbejdelse af direktiv 2003/35/EF og 2008/1/EF i aftalen
      
         »Indarbejdelsen af direktiv 2003/35/EF og 2008/1/EF i EØS-aftalen berører ikke det forhold, at civile retsplejeregler ikke indgår i EØS-aftalen.«